Ο ομοσπονδιακός προπονητής Τζον Φαν'τ Σιπ επέλεξε τους ποδοσφαιριστές για τα δυο επόμενα παιχνίδια της Εθνικής, για τα προκριματικά του EURO 2020, κόντρα σε Αρμενία, 15/11 στο Έρεβαν, και Φινλανδία, 18/11 στο ΟΑΚΑ.

Στην αποστολή της Εθνικής βρίσκονται τέσσερις παίκτες της ΑΕΚ, ο Μπάρκας, ο Μπακάκης, ο Γαλανόπουλος και ο Μάνταλος.

Στα αξιοσημείωτα, η παρουσία στην αποστολή του 22χρονου μέσου της Πάντερμπορν, Σεμπάστιαν Βασιλειάδη. Το έγγραφο, που μέχρι το πρωί δεν είχε φτάσει στα γραφείο της ΕΠΟ, εστάλη εγκαίρως, από την γερμανική Ποδοσφαιρική Ομοσπονδία και ο νεαρός άσος είναι διαθέσιμος.

Σύμφωνα με την επίσημη ενημέρωση της ΕΠΟ, οι διεθνείς θα συγκεντρωθούν την Δευτέρα 11 Νοεμβρίου και ώρα 13:00 και η πρώτη προπόνηση είναι προγραμματισμένη για την ίδια ημέρα στις 18:00 στις αθλητικές εγκαταστάσεις του Αγίου Κοσμά (ανοιχτή για το κοινό και τους εκπροσώπους των ΜΜΕ).

Η αποστολή της Εθνικής: Μπάρκας, Βλαχοδήμος, Πασχαλάκης, Μπακάκης, Γιαννούλης, Σιόβας, Τσιμίκας, Κούτρης, Σταφυλίδης, Μαυρίας, Χατζηδιάκος, Λαμπρόπουλος, Κουρμπέλης, Ζέκα, Μπουχάλακης, Βασιλειάδης, Γαλανόπουλος, Μάνταλος, Κουλούρης, Μπακασέτας, Παυλίδης, Δώνης, Λημνιός, Φετφατζίδης, Μασούρας.